smcproject/ml-wiki-sentences huggingface dataset:
സംവിധാനം ചെയ്ത ചിത്രങ്ങൾ ചിത്രം വർഷം നിർമാതാവ് അവരുണരുന്നു 1956 ജി. ഗോവിന്ദപ്പിള്ള അരക്കില്ലം 1967 ജോയി ചട്ടമ്പിക്കവല 1969 പി. സുബ്രഹ്മണ്യം മധുവിധു 1970 പി. സുബ്രഹ്മണ്യം വിഷ്ണുവിജയം 1974 എ.ജി. അബ്രഹാം രാസലീല 1975 കാർമൽ ജോണി തുലാവർഷം 1976 ശോഭനാ പരമേശ്വരൻ നായർ ശിവതാണ്ഡവം 1977 അഭയം മൂവീസ് ശ്രീദേവി 1977 പി.എസ്. നായർ പൂജയ്ക്കെടുക്കാത്ത പുക്കൾ 1977 ശോഭനാ പരമേശ്വരൻ നായർ, പ്രേം നവാസ് കാവിലമ്മ 1977 ഖാദർ, ഖലം സത്രത്തിൽ ഒരു രാത്രി 1978 - ഈ ഗാനം മറക്കുമോ 1978 അടൂർ പത്മകുമാർ, അടൂർ മണികണ്ഠൻ തരൂ ഒരു ജന്മം കൂടി 1978 എ. പൊന്നപ്പൻ മദനോത്സവം 1978 ആർ.എം. സുബ്ബയ്യ തമ്പുരാട്ടി 1978 - വീരഭദ്രൻ 1979 എൽ.എൻ. പോറ്റി മമത 1979 - ചുവന്ന ചിറകുകൾ 1979 ഈരാളി പാപത്തിനു മരണമില്ല 1979 - ലൗലി 1979 ഷെറിഫ് കൊട്ടാരക്കര ചന്ദ്രബിംബം 1980 - സ്വത്ത് 1980 എസ്. ഉഷ നായർ പൊന്മുടി 1982 ടി.പി. ബാവ കുടുംബം ഒരു സ്വർഗ്ഗം ഭാര്യ ഒരു ദേവത 1984 എസ്. കുമാർ കൽക്കി 1984 - നിറമുള്ള രാവുകൾ 1986 എസ്. കുമാർ കാബറെ ഡാൻസർ 1986 എസ്. കുമാർ ഈ നൂറ്റാണ്ടിലെ മഹാരോഗം 1987 എസ്. കുമാർ തെരുവു നർത്തകി 1988 എസ്. കുമാർ കനകാംബരങ്ങൾ 1988 എ.പി. ലാൽ അഗ്നിനിലാവ് 1991 ചക്രവർത്തി പ്രൊഡക്ഷൻസ് നിശാസുരഭികൾ 2000 ‌- അവലംബം പുറത്തെക്കുള്ള കണ്ണികൾ IMDB Listing
എൻ. റാം ഇംഗ്ലീഷ് വിലാസം https://ml.wikipedia.org/wiki/N.
_Ram
ഇന്ത്യയിലെ ഒരു പത്രപ്രവർത്തകനാണ്‌ എൻ. റാം അഥവാ നരസിംഹൻ റാം (ജനനം: മേയ് 4 , 1945 ).
2003 മുതൽ 2012 ജനുവരി 18 വരെ ദ ഹിന്ദു പത്രത്തിന്റെ മുഖ്യ പത്രാധിപത്യ ചുമതല വഹിച്ചു.
ഭാരത സർക്കാറിന്റെ പത്മഭൂഷൺ പുർസ്കാരത്തിന്‌ അർഹനായിട്ടുണ്ട്.
സ്‌പോർട്‌സ് ലേഖകനും മികച്ച ക്രിക്കറ്റ് കളിക്കാരനുമാണ്.
ഇന്ത്യൻ രാഷ്ട്രീയപ്രവണതകൾ, വിദേശകാര്യങ്ങൾ, അഴിമതി അന്വേഷണം മുതലായ വിഷയങ്ങളിൽ പ്രത്യേക താത്പര്യം.
അക്കാദമിക് പ്രസിദ്ധീകരണങ്ങളിൽ എഴുതാറണ്ട്  .
ഭാര്യ സൂസൻ റാമുമായി ചേർന്ന് ആർ.കെ. നാരായൺ: ദി ഏർലി ഇയേഴ്‌സ്: 1906-1945 എന്ന ഗ്രന്ഥം രചിച്ചു.
ചെന്നൈലെ ലയോള കോളേജിൽ നിന്ന് 1964 ൽ ബിരുദം കരസ്ഥമാക്കി .
ബിരുദാനന്തര ബിരുദം ചെന്നൈ പ്രസിഡൻസി കോളേജിൽ നിന്ന് 1966 ലും നേടി.
ശേഷം കൊളംബിയ യൂനിവേഴ്സിറ്റി ഗ്രാജേറ്റ് സ്കൂൾ ഓഫ് ജേർണലിസത്തിൽ നിന്ന് താരതമ്യ പത്രപ്രവർത്തനത്തിൽ എം.എസും പാസ്സായി .
വിദ്യാർത്ഥി രാഷ്ട്രീയത്തിൽ സജീവമായി പങ്കുചേർന്നിരുന്നു എൻ. റാം.
1970 ൽ തിരുവനന്തപുരത്ത് വെച്ച് എസ്.എഫ്.ഐ രൂപം കൊണ്ടപ്പോൾ അതിന്റെ ഉപാധ്യക്ഷനായി എൻ. റാം തിരഞ്ഞെടുക്കപ്പെടുകയുണ്ടായി .
പത്രപ്രവർത്തന ജീവിതം
1977 ൽ ഹിന്ദുവിൽ സഹ പത്രാധിപരായിട്ടാണ്‌ റാം തന്റെ പത്രപ്രവർത്തന ജീവിതം ആരംഭിക്കുന്നത്.1980 ൽ ഹിന്ദുവിന്റെ വാഷിങ്ടൺ ലേഖകനായി നിയമിക്കപ്പെട്ടു.
ഹിന്ദുവിന്റെ പ്രസിദ്ധീകരണമായ ഫ്രൻഡ്ലൈനിന്റെ ചുമതലയും അദ്ദേഹം വഹിച്ചു.
രാജീവ് ഗാന്ധി പ്രധാനമന്ത്രിയായിരിക്കുമ്പോൾ ഉയർന്നു വന്ന ബോഫോഴ്സ് അഴിമതി തുറന്നു കാട്ടിക്കൊണ്ട്  എഴുതിയ റിപ്പോർട്ടിലൂടെയാണ്‌‌ ഒരു പത്രപ്രവർത്തകൻ എന്ന നിലയിൽ  റാം പ്രസിദ്ധനാവുന്നത്.1991 മുതൽ 2003 വരെയുള്ള കാലയളവിൽ ഫ്രൻഡ്ലൈനിന്റെയും സ്പോർട്ട്സ്സാറിന്റെയും പത്രാധിപരായിരുന്നു റാം.
പത്രപ്രവർത്തനത്തിന്‌ നൽകിയ സംഭാവനകൾ കണക്കിലെടുത്ത് റാമിനെ നിരവധി പുരസ്കാരങ്ങൾ തേടിയെത്തി.
അവയിൽ ചിലത് താഴെ : പ്രസ്സ് ഫൗണ്ടേഷൻ ഓഫ് ഏഷ്യയുടെ ഏഷ്യൻ ഇൻ‌വെസ്റ്റിഗേറ്റീവ് ജേർനലിസ്റ്റ് അവാർഡ് (1990) ബി.ഡി. ഗോയങ്ക പുരസ്കാരം ചിത്രസുബ്രഹ്മണ്യവുമായി പങ്കുവെച്ചു (1989) എക്സ്.എൽ.ആർ.ഐ യുടെ ആദ്യ ജെ.ആർ.ഡി ടാറ്റാ ഫൗണ്ടേഷൻ അവാർഡ്(2003) കെ. കൃഷ്ണൻ മെമ്മോറിയൽ ട്രസ്റ്റ് അവാർഡ്(1989) വാസിറെഡ്ഡിമാലതി ട്രസ്റ്റ് അവാർഡ് ഫ്രീഡം ഒഫ് ഇൻഫർമേഷൻ അവാർഡ് പദ്മഭൂഷൺ നാഷനൽ സിറ്റിസൻസ് അവാർഡ് (1995) വ്യക്തി ജീവിതം
റാമിന്റെ ആദ്യ ഭാര്യ ഒരു ഐറിഷ് വനിതയായ സൂസൻ ആയിരുന്നു.
ഏറെ നാൾ ഇന്ത്യയിലെ ഓക്സ്ഫോർഡ് യൂനിവേഴ്സിറ്റി പ്രസ്സ്  പ്രസിദ്ധീകരണത്തിന്റെ ചുമതലക്കാരിയായിരുന്നു ഇവർ.
പ്രഗല്ഭ ഇന്ത്യൻ എഴുത്തുകാരനായ ആർ.കെ. നാരായണന്റെ ഒരു ജീവചരിത്രകുറിപ്പ് ഇരുവരും ചേർന്ന് പ്രസിദ്ധീകരിക്കുകയുണ്ടായി.
ഇവരുടെ മകൾ വിദ്യ റാം വളർന്നു വരുന്ന ഒരു പത്രപ്രവർത്തകയാണ്‌.
റാമിന്റെ ഇപ്പോഴത്തെ ഭാര്യ മലയാളിയായ മറിയം ആണ്‌.
എൻ. ശശിധരൻ
മലയാളത്തിലെ സാഹിത്യ നിരൂപകനും നാടകകൃത്തും തിരക്കഥാകൃത്തുമാണ്‌ എൻ. ശശിധരൻ .
കെ.പി. അപ്പൻ , നരേന്ദ്രപ്രസാദ് എന്നിവരുടെ തലമുറയ്ക്കു ശേഷം ആധുനികതയുടെ ആശയങ്ങൾ പിന്തുടർന്നു നിരൂപണരംഗത്ത് എത്തിയ ശശിധരൻ തുടർന്ന് മാർക്സിസ്റ്റ് ആശയങ്ങളുടെ സ്വാധീനവും ഉത്തരാധുനിക നിലപാടുകളും പ്രകടമാക്കാൻ തുടങ്ങി.
പ്രശസ്ത എഴുത്തുകാരി സിതാര.
എസ്. മകളാണ്‌.
N sasidharan ജീവിതരേഖ
കണ്ണൂർ ജില്ലയിലെ കുറ്റ്യാട്ടൂരിൽ ജനിച്ചു.
ടി.ടി.സി. പരീക്ഷ ജയിച്ച് എൽ.പി. സ്കൂൾ അദ്ധ്യാപകനായി.
ഏറെക്കാലം കാസറഗോഡായിരുന്നു ജോലി ചെയ്തത്.
ഇക്കാലത്ത് സി.പി.ഐ(എം.എൽ) ന്റെ മുൻകൈയിലുണ്ടായിരുന്ന ജനകീയ സാംസ്കാരിക വേദിയുമായി അനുഭാവം പുലർത്തി.
തൊഴിലിൽ നിന്ന് അടുത്തൂൺ പറ്റി ഇപ്പോൾ തലശ്ശേരിയിൽ താമസിക്കുന്നു.
അദ്ധ്യാപകനായി കാസറഗോഡ് ജോലി ചെയ്യുന്ന കാലത്താണ് സാഹിത്യജീവിതം ആരംഭിക്കുന്നത്.
ആനുകാലികങ്ങളിൽ സാഹിത്യവിഷയകമായ ലേഖനങ്ങൾ എഴുതി.
ചെറുകഥാശതാബ്ദിയോടെ ചെറുകഥാരംഗത്തുണ്ടായ നവേന്മേഷം പരിശോധനാവിധേയമാക്കുന്ന ലേഖനങ്ങളിലൂടെയാണ് ശ്രദ്ധേയനാകുന്നത്.
അസ്തിത്വവാദികൾക്കു ശേഷം വന്ന തലമുറയെക്കുറിച്ച് എഴുതിയ ലേഖനങ്ങൾ സമാഹരിച്ച് കഥ കാലം പോലെ എന്ന പേരിൽ പ്രസിദ്ധീകരിച്ചു.
ഭാഷാപരവും ആശയപരവുമായ കാലുഷ്യത്താൽ ഈ കൃതി ശ്രദ്ധിക്കപ്പെട്ടില്ല.
പുരോഗമന കലാസാഹിത്യസംഘവുമായുള്ള ബന്ധവും മുഖ്യധാരാ മാർക്സിസ്റ്റ് രാഷ്ട്രീയത്തോടുള്ള അടുപ്പവുമാണ് ഇദ്ദേഹത്തെ പ്രശസ്തനാക്കിയത്.
നവമാർക്സിസ്റ്റ് നിലപാടുകളും ഉത്തരാധുനികതയും കൂട്ടിക്കലർത്തിയുള്ള നിരൂപണരീതി വിമർശനവിധേയമായി.
മക്കൾ: സിതാര.
എസ്., സൂരജ് കൃതികൾ നാടകങ്ങൾ ചരിത്രഗാഥ കളി ഉഷ്ണകാലം വാണിഭം ഉടമ്പടിക്കോലം കേളു  - ഇ.
പി. രാജഗോപാലനുമൊത്ത് അടുക്കള രാവണൻ കോട്ട ഹിംസാടനം ഏകാന്തത പച്ചപ്ലാവില ജീവചരിത്രം ജാതിഭേദം കുട്ടികളുടെ വീട് - കുട്ടികളുടെ നാടകങ്ങൾ പഠനങ്ങൾ കഥ കാലം പോലെ വാക്കിൽ പാകപ്പെടുത്തിയ ചരിത്രം സ്‌മൃതി ചിത്രങ്ങൾ മെതിയടി മഷി തിരക്കഥ നെയ്ത്തുകാരൻ ലേഖന സമാഹാരം ഏകാന്തത പോലെ തിരക്കേറിയ പ്രവൃത്തി വേറെയില്ല പുരസ്കാരങ്ങൾ കേരള സാഹിത്യ അക്കാദമി പുരസ്കാരം ചെറുകാട് അവാർഡ്
ആനി കെന്നി ഇംഗ്ലീഷ് വിലാസം https://ml.wikipedia.org/wiki/Annie_Kenney
ഒരു ഇംഗ്ലീഷുകാരിയായ തൊഴിലാളി വർഗ്ഗക്കാരിയും സോഷ്യലിസ്റ്റ് ഫെമിനിസ്റ്റുമായിരുന്നു ആനി കെന്നി (ജീവിതകാലം, 13 സെപ്റ്റംബർ 1879 - 9 ജൂലൈ 1953) അവർ വനിതാ സാമൂഹിക രാഷ്ട്രീയ യൂണിയനിലെ ഒരു സുപ്രധാന വ്യക്തിയായിയിരുന്നു.
ലണ്ടനിൽ മിന്നി ബാൽഡോക്കിനൊപ്പം അവർ ആദ്യത്തെ ബ്രാഞ്ച് സ്ഥാപിച്ചു.
1905-ൽ ക്രിസ്റ്റബെൽ പാങ്ക്ഹർസ്റ്റും ആക്രമണത്തിനും പ്രതിരോധത്തിനും തടവിലാക്കപ്പെട്ടപ്പോൾ സ്ത്രീകൾക്ക് വോട്ട് സംബന്ധിച്ച വിഷയത്തിൽ മാഞ്ചസ്റ്ററിൽ നടന്ന ലിബറൽ റാലിയിൽ സർ എഡ്വേർഡ് ഗ്രേയെ ചോദ്യം ചെയ്തതിന് ശേഷം കെന്നി മാധ്യമങ്ങളുടെയും പൊതുജനങ്ങളുടെയും ശ്രദ്ധ ആകർഷിച്ചു.
തീവ്രവാദ തന്ത്രങ്ങൾ സ്വീകരിച്ചുകൊണ്ട് യുകെയിൽ സ്ത്രീകളുടെ വോട്ടവകാശത്തിനായുള്ള പോരാട്ടത്തിൽ ഒരു പുതിയ ഘട്ടം ഉദ്ഘാടനം ചെയ്തതിന്റെ ബഹുമതി ഈ സംഭവത്തിന് ലഭിക്കുന്നു.
എമ്മലൈൻ പെത്തിക്-ലോറൻസ് , മേരി ബ്ലാത്ത്‌വേറ്റ് , ക്ലാര കോഡ് , അഡെല പാങ്ക്ഹർസ്റ്റ് , ക്രിസ്റ്റബെൽ പാങ്ക്ഹർസ്റ്റ് എന്നിവരുമായി ആനിക്ക് ചങ്ങാത്തമുണ്ടായിരുന്നു.
1879-ൽ ഗ്രേറ്റർ മാഞ്ചസ്റ്ററിലെ സ്പ്രിംഗ്ഹെഡിൽ ഹൊറേഷ്യോ നെൽസൺ കെന്നിയുടെയും (1849-1912) ആനി വുഡിന്റെയും (1852-1905) മകളായി കെന്നി ജനിച്ചു.
പന്ത്രണ്ട് കുട്ടികളുള്ള ഒരു കുടുംബത്തിലെ നാലാമത്തെ മകളായിരുന്നു അവർ.
അവരിൽ പതിനൊന്ന് പേർ ശൈശവാവസ്ഥയിൽ നിന്ന് രക്ഷപ്പെട്ടു.
മറ്റ് ആറ് സഹോദരിമാർ ഉണ്ടായിരുന്നു: സാറ (നെൽ), ആലീസ്, കരോലിൻ (കിറ്റി), ജെയ്ൻ (ജെന്നി), ജെസ്സി.
അവരുടെ മാതാപിതാക്കൾ വായന, സംവാദം, സോഷ്യലിസം എന്നിവ പ്രോത്സാഹിപ്പിച്ചു.
സഹോദരിമാരിൽ മൂന്നുപേർ അധ്യാപകരായി.
ഒരു സഹോദരൻ ബിസിനസുകാരനായി.
സഹോദരൻ റോളണ്ട് കെന്നി ഡെയ്‌ലി ഹെറാൾഡിന്റെ ആദ്യ എഡിറ്ററായി (1912ൽ)
പത്താം വയസ്സിൽ സ്‌കൂളിൽ പഠിക്കുന്നതിനിടയിൽ ആനി ഒരു കോട്ടൺ മില്ലിൽ പാർട്ട് ടൈം ജോലി തുടങ്ങി.
അവർ 13-ന് മുഴുവൻ സമയ ജോലി ആരംഭിച്ചു.
അതിൽ രാവിലെ ആറ് മുതൽ 12 മണിക്കൂർ ഷിഫ്റ്റുകൾ ഉൾപ്പെടുന്നു.
ഒരു നെയ്ത്തുകാരുടെ സഹായി അല്ലെങ്കിൽ "ടെന്റർ" ആയി ജോലി ചെയ്യുന്ന അവരുടെ ജോലിയുടെ ഭാഗം ബോബിനുകൾ ഘടിപ്പിക്കുകയും നൂലിന്റെ ഇഴകൾ പൊട്ടിയാൽ അവ ശ്രദ്ധിക്കുകയും ചെയ്യുക എന്നതായിരുന്നു.
അത്തരമൊരു ഓപ്പറേഷനിൽ, അവരുടെ വിരലുകളിലൊന്ന് കറങ്ങുന്ന ബോബിൻ കീറി.
അവർ 15 വർഷത്തോളം മില്ലിൽ തുടർന്നു.
ട്രേഡ്-യൂണിയൻ പ്രവർത്തനങ്ങളിൽ ഏർപ്പെട്ടു.
സ്വയം പഠനത്തിലൂടെ വിദ്യാഭ്യാസം മെച്ചപ്പെടുത്തി.
റോബർട്ട് ബ്ലാച്ച്ഫോർഡിന്റെ പ്രസിദ്ധീകരണമായ ദി ക്ലാരിയണിൽ നിന്ന് പ്രചോദനം ഉൾക്കൊണ്ട്, അവരുടെ സഹപ്രവർത്തകർക്കിടയിൽ സാഹിത്യ പഠനം പ്രോത്സാഹിപ്പിച്ചു.
അവർ ഒരു സ്ഥിരം പള്ളിയിൽ പങ്കെടുക്കുന്നവളായിരുന്നു കൂടാതെ ഒരു പ്രാദേശിക ഗായകസംഘത്തിൽ പാടുകയും ചെയ്തു.
1905 ജനുവരിയിൽ അവളും സഹോദരി ജെസ്സിയും തെരേസ ബില്ലിംഗ്ടൺ-ഗ്രെയ്ഗിനെയും ക്രിസ്റ്റബെൽ പാൻഖർസ്റ്റിനെയും 1905-ൽ ഓൾഡ്ഹാം സോഷ്യലിസ്റ്റ് ക്ലാരിയോൺ വോക്കൽ ക്ലബ്ബിൽ സംസാരിക്കുന്നത് കേട്ടപ്പോൾ.
അൻപത്തിമൂന്നാം വയസ്സിൽ അമ്മ ആന്റെ അകാല മരണത്തെത്തുടർന്ന് കെന്നി വിമൻസ് സോഷ്യൽ ആൻഡ് പൊളിറ്റിക്കൽ യൂണിയനിൽ (WSPU) സജീവമായി ഇടപെട്ടു, ബില്ലിംഗ്ടണിന്റെ സന്ദേശത്തെ കെന്നി വിശേഷിപ്പിച്ചത് 'തണുത്ത യുക്തിയുടെയും യുക്തിയുടെയും ഒരു സ്ലെഡ്ജ്ഹാമർ' എന്നാണ്, എന്നാൽ അവൾക്ക് ക്രിസ്റ്റബെലിനെ ഇഷ്ടമായിരുന്നു, ഒരാഴ്ചയ്ക്ക് ശേഷം അവളുടെ അമ്മയെ (എംമെലിൻ പാൻഖർസ്റ്റ്) കാണാൻ ക്ഷണിച്ചു.
ഭക്ഷണം കഴിക്കാൻ കഴിഞ്ഞില്ല...
ഒരു വലിയ മാറ്റം വന്നതായി സഹജമായി തോന്നി.
പൊതു സംസാരത്തിൽ പരിശീലനം നേടുന്നതിനും സ്ത്രീകളുടെ വോട്ടവകാശത്തെക്കുറിച്ചുള്ള ലഘുലേഖകൾ ശേഖരിക്കുന്നതിനുമായി അവളുടെ പകുതി ദിവസത്തെ അവധിക്കാലത്ത് ആഴ്ചതോറുമുള്ള സന്ദർശനങ്ങൾക്ക് ഇത് കാരണമായി.
കെന്നിയും സഹോദരി ജെസ്സിയും ഓൾഡ്ഹാമിലെ മില്ലുകളിൽ ജോലി ചെയ്യുന്ന സ്ത്രീകൾക്ക് ഇവ കൈമാറി.
തൊഴിൽ അവകാശങ്ങൾ, തൊഴിലില്ലായ്മ, സ്ത്രീകൾക്ക് വോട്ട് ചെയ്യാനുള്ള അവകാശം എന്നിവയെക്കുറിച്ച് കെന്നി മാഞ്ചസ്റ്ററിലെ ഒരു വലിയ ജനക്കൂട്ടത്തോട് വിശദീകരിച്ചു.
1905-ൽ അവരുടെ അമ്മ മരിച്ചപ്പോൾ, കെന്നിയും ആറ് സഹോദരങ്ങളും അവരുടെ പിതാവിനൊപ്പം ഓൾഡ്ഹാമിലെ 71 റെഡ്ഗ്രേവ് സ്ട്രീറ്റിൽ താമസിച്ചു.
പുറംകണ്ണികൾ Wikimedia Commons has media related to Annie Kenney .
The Kenney Papers (University of East Anglia) Suffragette Stories (University of East Anglia) Portraits of {{{name}}} at the National Portrait Gallery, London Suffragette photographs Spartacus Schoolnet Manchester Guardian reports the 1905 court case ↑
ആനാവൂർ ഇംഗ്ലീഷ് വിലാസം https://ml.wikipedia.org/wiki/Anavoor
തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ കുന്നത്തുകാൽ ഗ്രാമപഞ്ചായത്തിൽ സ്ഥിതിചെയ്യുന്ന ഒരു മലയോര ഗ്രാമമാണ് ആനാവൂർ .
ഇവിടെ നിന്ന് 10 കിലോമീറ്റർ അകലെയാണ് നെയ്യാറ്റിൻകര ടൌൺ സ്ഥിതിചെയ്യുന്നത്.
പ്രധാനമായും കൃഷിയെ ആശ്രയിച്ചാണ്‌ ഇവിടുത്തെ ജനത കഴിയുന്നത്.
മലയോരഗ്രാമം ആയതിനാൽ പ്രധാന കൃഷി റബ്ബർ ആണ്.
എങ്കിലും  വാഴ, മരച്ചീനി, എന്നിവയും ധാരാളമായി കൃഷി ചെയ്തു വരുന്നു.
മലപ്രദേശങ്ങളായാ കക്കോട്ടുപാറ , വിട്ടിയോട്മല, തേരണി- വട്ടക്കുളം മലകൾ തുടങ്ങിയവയിൽ നിന്ൻ വൻ തോതിൽ  പാറ ഖനനം നടക്കുന്നുണ്ട്.
രണ്ടായിരത്തി ഒന്നിലെ ജനസംഖ്യ കണക്കെടുപ്പ്പ്രാകാരം ഈ ഗ്രാമത്തിലെ മൊത്തം ജനസംഖ്യ 14618 ആണ്.
ഇവിടെ നിന്ന് 7 കിലോമീറ്റർ മാറിയാണ് തമിഴ്നാട് അതിർത്തിയായ കന്നുമാംമൂട് സ്ഥിതി ചെയ്യുന്നത്.
വടക്ക് വെള്ളറട ഗ്രാമപഞ്ചായത്തും സ്ഥിതിചെയ്യുന്നു.
കിഴക്ക് ആര്യൻകോട് ഗ്രാമപഞ്ചായത്തും പടിഞ്ഞാറായി പെരുങ്കടവിള പഞ്ചായത്തും സ്ഥിതി ചെയ്യുന്നു.
പരമ്പരാഗത അതിർത്തികളായി കിഴക്കൻമല, കക്കോട്ടുപാറ, ശാസ്താംപാറ, കടലുകാണിമല തുടങ്ങിയവയും ഉണ്ട്..
ആനാവൂരിൽ സ്ഥിതിചെയ്യുന്ന സ്ഥാപനങ്ങൾ ആനാവൂർ ഗവ.
ഹയർ സെക്കന്ററി സ്കൂൾ.
ആനാവൂർ ശ്രീഭദ്രകാളി ക്ഷേത്രം പോസ്റ്റ് ഓഫീസ് ആനാവൂർ [പിൻനമ്പർ 695124] ആനവൂരിൽ ഉൾപ്പെടുന്ന പ്രദേശങ്ങൾ
മണവാരി,സൈലന്റ്മുക്ക്, പടപ്പിൽതോട്ടം, ഊട്ടുപറമ്പ്, മുഴങ്ങിൽ, തേരണി, വരമ്പിൽക്കട, വിട്ടിയറം, കുളക്കോട്, രാജപാത വല്ലയത്തുകോണം
വാഴ, മരച്ചീനി, റബ്ബർ, തെങ്ങ്, തുടങ്ങിയവയാണ് ഈ പ്രദേശത്തെ പ്രധാന കൃഷി വിളകൾ.
ആനി ഓഫ് കിയെവ് ഇംഗ്ലീഷ് വിലാസം https://ml.wikipedia.org/wiki/Anne_of_Kiev
19 മെയ് 1051  മുതൽ 4 ഓഗസ്റ്റ് 1060 വരെ ഫ്രാൻസിന്റെ രാജ്ഞി ആയിരുന്നു ആനി ഓഫ് കിയെവ് .
ഫ്രാൻസ് ചക്രവർത്തി ആയിരുന്ന ഹെൻറി ഒന്നാമന്റെ ഭാര്യയും , മകനായ ഫിലിപ്പ് ഒന്നാമൻ പ്രായപൂർത്തിയാവുന്ന വരെയും താത്കാലിക ഭരണാധികാരിയും ആയിരുന്നു ഇവർ.
മക്കൾ ഫിലിപ്പ് I (23 മെയ് 1052 : 30 ജൂലൈ 1108) Robert (c. 1055 : c. 1060) Emma (1055 : c. 1109) ഹ്യൂഗ് I, കൗണ്ട്  ഓഫ്  വേർമാൻഡോയ്സ് (1057 : 18 ഒക്ടോബർ 1102) അവലംബം Bauthier, Robert-Henri. 'Anne de Kiev reine de France et la politique royale au Xe siècle', Revue des Etudes Slaves , vol.57 (1985), pp. 543–45 Wladimir V. Bogomoletz: Anna of Kiev.
An enigmatic Capetian Queen of the eleventh century.
A reassessment of biographical sources .
In: French History .
19, Nr. 3, 2005, പുറത്തേക്കുള്ള കണ്ണികൾ Anne of Kiev എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Women's Biography: Anne of Kiev
ആനി (തെലുങ്ക് നടി)
ബേബി ആനി എന്നറിയപ്പെടുന്ന ആനി (ജനനം 31 മാർച്ച് 2001) പ്രധാനമായും തെലുങ്ക് സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ്.
2011-ൽ പുറത്തിറങ്ങിയ രാജണ്ണ എന്ന ചിത്രത്തിലെ മല്ലമ്മ എന്ന കഥാപാത്രത്തിലൂടെയാണ് അവർ കൂടുതലായും അറിയപ്പെടുന്നത്.
അതിലെ അഭിനയത്തിന് അവർക്ക് നന്തി അവാർഡ് ലഭിച്ചിട്ടുണ്ട്.
ജഗപതി ബാബു , ചാർമി എന്നിവർക്കൊപ്പം അനുകോകുന്ദ ഒക റോജുവിലൂടെയാണ് അവർ അഭിനയരംഗത്ത് അരങ്ങേറ്റം കുറിച്ചത്.
സ്വാഗതം , അതിദി , സ്റ്റാലിൻ , ഏക് നിരഞ്ജൻ എന്നിവയാണ് അവരുടെ മറ്റ് ശ്രദ്ധേയമായ ചലച്ചിത്രങ്ങൾ.
ഹൈദരാബാദിലാണ് ആനി ജനിച്ചതും വളർന്നതും.
നാലാം വയസ്സിൽ തൻ്റെ അഭിനയ ജീവിതം ആരംഭിച്ച ആനി ഇതുവരെ ചിരഞ്ജീവി , മഹേഷ് ബാബു , നന്ദമുരി ബാലകൃഷ്ണ , നാഗാർജുന , ജഗപതി ബാബു , ഗോപിചന്ദ് , രാം പോതിനെനി , രാം ചരൺ , ഉദയ് കിരൺ തുടങ്ങി തെലുങ്ക് സിനിമാ വ്യവസായത്തിലെ നിരവധി മുൻനിര താരങ്ങൾക്കൊപ്പം സ്‌ക്രീൻ പങ്കിട്ടിട്ടുണ്ട്.
സുരേഷ് പ്രൊഡക്ഷൻസിന് കീഴിൽ ദിനേഷ് ലാൽ യാദവ് സംവിധാനം ചെയ്ത ശിവ എന്ന ഭോജ്പുരി ചിത്രത്തിലും അവർ അഭിനയിച്ചിട്ടുണ്ട്.
അവർ മൂന്ന് നന്ദി അവാർഡുകൾ നേടിയിട്ടുണ്ട്.
ഒന്ന് ട്രാപ്പിന് ( ടെലിഫിലിം ) (2007), മറ്റൊന്ന് ഗോറിൻ്റാകു സീരിയലിനായി (2010) മറ്റൊന്ന് രാജണ്ണയ്ക്ക് (2011).
രാജണ്ണ എന്ന ചിത്രത്തിന് മികച്ച ബാലതാരത്തിനുള്ള നന്ദി അവാർഡ് -2011 മികച്ച സഹനടിക്കുള്ള ഫിലിംഫെയർ അവാർഡ് - തെലുങ്ക് -2011 എന്നിവ അവർ നേടിയിട്ടുണ്ട്.
ബാഹ്യ ലിങ്കുകൾ അവലംബം ↑ ↑ ↑ ↑ ↑
ആനി-മേരി ഡഫ് ഇംഗ്ലീഷ് വിലാസം https://ml.wikipedia.org/wiki/Anne-Marie_Duff
ആനി-മേരി ഡഫ് (1970 ഒക്ടോബർ 8) ഒരു ഇംഗ്ലീഷ് നടി ആണ്.
ഷേയ്മ്ലെസ് എന്ന ബ്രിട്ടീഷ് ടെലിവിഷൻ പരിപാടിയുടെ ആദ്യ രണ്ടു സീസണുകളിൽ ഫിയോന ഗലാഘർ എന്ന വേഷം ശ്രദ്ധയിൽ പെട്ടു.
പിന്നീട് ദ വിർജിൻ ക്വീൻ (2006) എന്ന ചിത്രത്തിൽ ക്വീൻ എലിസബത്ത് ഒന്നാമൻ ആയി വേഷം ചെയ്തു.
ഷേയ്മ്ലെസ് സെറ്റിൽ വച്ച് നടന്ന പരിചയപ്പെടലിനുശേഷം 2006 -ൽ ഡഫ് സ്കോട്ടിഷ് നടൻ ജെയിംസ് മക്അവോയ്യെ വിവാഹം കഴിച്ചു.
അവർക്ക് ഒരു കുട്ടി ഉണ്ടായിരുന്നു.
പത്തു വർഷത്തിന് ശേഷം 2016- ൽ ഡഫ് വിവാഹമോചനം നേടി.
ഫിലിമോഗ്രഫി Year Production Role Notes 1998 Mild and Better The Woman Short film 2001 Enigma Kay 2002 The Magdalene Sisters Margaret 2006 Notes on a Scandal Annabel 2007 Garage Carmel The Waiting Room Anna 2008 French Film Sophie 2009 Is Anybody There?
ആനി-മേരി ഡുറാൻഡ്-വീവർ Anne-Marie Durand-Wever 1947
ഒരു ജർമ്മൻ ഗൈനക്കോളജിസ്റ്റും ഇന്റർനാഷണൽ പ്ലാൻഡ് പാരന്റ്ഹുഡ് ഫെഡറേഷന്റെ ജർമ്മൻ ശാഖയായ പ്രോ ഫാമിലിയയുടെ സഹസ്ഥാപകയുമായിരുന്നു ആൻ-മേരി ഡുറാൻഡ്-വീവർ (ജനനം ആൻ-മേരി വെവർ: 30 ഒക്ടോബർ 1889 - 14 സെപ്റ്റംബർ 1970).
ഇംഗ്ലീഷ്: Anne-Marie Durand-Wever ജീവിതരേഖ
ആനി-മേരി വെവറിന്റെ പിതാവ്, വാൾതർ വെവർ ഒരു നയതന്ത്രജ്ഞനായിരുന്നു, അവളുടെ കുട്ടിക്കാലം അതിനനുസൃതമായി അലഞ്ഞു തിരിഞ്ഞ് നടക്കുന്ന ഒന്നായിരുന്നു.
അവൾ പാരീസിൽ ജനിച്ചു, ബൾഗേറിയ, റൊമാനിയ, ബ്രസീൽ, യുണൈറ്റഡ് സ്റ്റേറ്റ്സ് എന്നിവിടങ്ങളിൽ തുടർച്ചയായി വളർന്നു.
അവൾക്ക് ഒരു അനുജത്തിയും ഒരു സഹോദരനും ഉണ്ടായിരുന്നു, അവർ ശൈശവാവസ്ഥയിൽ മരിച്ചു.
അവളുടെ അമ്മ, ആൻ-മേരി വോൺ ഹാർബോ ജനിച്ചത്, രണ്ട് അവസാനഘട്ട ഗർഭം അലസലുകൾ അനുഭവിച്ചതായി അറിയപ്പെടുന്നു.
അമ്മയുടെ മോശം ആരോഗ്യം കാരണം തന്റെ ആദ്യകാല ഓർമ്മകളിൽ ഭൂരിഭാഗവും അമ്മയല്ല, അച്ഛനാണ് ഉൾപ്പെട്ടിരിക്കുന്നതെന്ന് ആൻ-മേരി വെവർ പിന്നീട് തന്റെ കുട്ടിക്കാലത്തെക്കുറിച്ച് ഓർമ്മിപ്പിച്ചു..
10 വയസ്സ് വരെ അവൾ വീട്ടിലിരുന്നു പഠിച്ചു.
അവൾ ചിക്കാഗോയിലെ സ്കൂളിൽ ചേർന്നു, 1907-ൽ യൂണിവേഴ്സിറ്റി സ്കൂൾ ഫോർ ഗേൾസിൽ പഠനം പൂർത്തിയാക്കി കെമിസ്ട്രി പഠിക്കാൻ പോകുന്നതിന് മുമ്പ്.
1910-ൽ ചിക്കാഗോ സർവകലാശാലയിൽ നിന്ന് സയൻസ് ബിരുദം നേടി.
1910 നും 1915 നും ഇടയിൽ അവർ മാർബർഗ്, സ്ട്രാസ്ബർഗ്, മ്യൂണിക്ക് എന്നിവിടങ്ങളിൽ വൈദ്യശാസ്ത്രം പഠിച്ചു, 1915 മെയ് 30-ന് സംസ്ഥാന പരീക്ഷകളിൽ വിജയിക്കുകയും 1917-ൽ തന്റെ ആദ്യത്തെ കുഞ്ഞ് ജനിക്കുന്നതിന് പത്ത് ദിവസം മുമ്പ് മെഡിക്കൽ ഡോക്ടറേറ്റ് നേടുകയും ചെയ്തു.
തുടർന്ന് അവർ ഗൈനക്കോളജിയിൽ സ്പെഷ്യലൈസ് ചെയ്ത മ്യൂണിക്ക് യൂണിവേഴ്സിറ്റി വിമൻസ് ക്ലിനിക്കിൽ (മറ്റിടങ്ങളിലും) അസിസ്റ്റന്റ് ഡോക്ടറായി ജോലി ചെയ്തു.
റഫറൻസുകൾ ↑ ↑ 1 2 3 ↑ ↑
ആനി ഓക്‌ലി ഇംഗ്ലീഷ് വിലാസം https://ml.wikipedia.org/wiki/Annie_Oakley
ലിറ്റിൽ ഷുവർ ഷോട്ട് , വതന്യ സിസില്ല എന്നീ അപരനാമധേയങ്ങളിൽ  അറിയപ്പെട്ട ഒരു അമേരിക്കൻ ഷാർപ് ഷൂട്ടർ ആയിരുന്നു ആനി ഓക്‌ലി എന്ന വനിത.
15 വയസ് പ്രായമുള്ളപ്പോൾ ഒരു ദേശാടന പ്രദർശന ഷാർപ് ഷൂട്ടറായ ഫ്രാങ്ക് ഇ.
ബട്ലറുമായുള്ള ഷൂട്ടിംഗ് മത്സരത്തിൽ വിജയിച്ചതോടെയാണ് അവളുടെ ഷൂട്ടിംഗിലെ കഴിവുകൾ ആദ്യമായി വെളിച്ചത്തു വന്നത്.
പിന്നീട് അദ്ദേഹം ആനിയെ വിവാഹം കഴിച്ചിരുന്നു.
ഏതാനും വർഷങ്ങൾക്കുശേഷം ദമ്പതിമാർ ബഫലോ ബില്ലിന്റെ വൈൽഡ് വെസ്റ്റ് പ്രദർശനത്തിന്റെ ഭാഗമായി.
രാജസഭയ്ക്കു മുന്നിലും സംസ്ഥാന ഭരണത്തലവന്മാരുടെ മുന്നിലും തന്റെ ഷൂട്ടിംഗ് പ്രകടനം അവതരിപ്പിച്ചതോടെ ഓക്‌ലി ഒരു പ്രശസ്തയായ അന്തർദേശീയ താരമായി മാറി.
വിവിധ പേരുകളിൽ അറിയപ്പെട്ടിരുന്ന ഓക്‌ലിയുടെ മരണ സർട്ടിഫിക്കറ്റ് "ആനി ഓക്‌ലി ബട്ട്ലർ" എന്ന പേരിലാണ് നൽകപ്പെട്ടത്.
ആദ്യ കാലജീവിതം
1860 ഓഗസ്റ്റ് 13-ന് ഫോബ് ആൻ (ആനി) മോസി എന്ന പേരിൽ അമേരിക്കൻ ഐക്യനാടുകളിലെ ഒഹിയോയിലെ ഇന്ത്യാനയുമായുമായുള്ള അതിർത്തിയിലെ ഒരു ഗ്രാമീണ കൗണ്ടിയായ ഡാർക് കൗണ്ടിയിൽ , ഇപ്പോൾ വില്ലോഡെൽ എന്നറിയപ്പെടുന്ന വുഡ്ലാന്റിനു ഏകദേശം രണ്ടു മൈൽ (3.2 കിലോമീറ്റർ) വടക്കുപടിഞ്ഞാറായുള്ള ചെറുഗ്രാമത്തിലെ തടികൊണ്ടുള്ള കുടിലിലാണ്  ആനിയുടെ ജനനം.
നോർത്ത് സ്റ്റാറിന് ഏകദേശം അഞ്ച് മൈൽ കിഴക്കായാണ് അവളുടെ ജന്മസ്ഥലം.
1981 ൽ ആനി ഓക്‌ലി കമ്മിറ്റി അവരുടെ ജനനത്തിന് 121 വർഷങ്ങൾക്കുശേഷം ഈ സൈറ്റിൽ ഒരു ശിലാഫലകം സ്ഥാപിച്ചിരുന്നു.
ആനിയുടെ മാതാപിതാക്കൾ പെൻസിൽവാനിയയിലെ ബ്ലെയർ കൗണ്ടിയിലുള്ള ഹോളിഡേസ്ബർഗിൽനിന്നുള്ളവരും ഇംഗ്ലീഷ് പിന്തുടർച്ചയുള്ള ക്വാക്കേർസുമായിരുന്നു.
18 വയസു പ്രായമുള്ള സൂസൻ വൈസ് 49 വയസുള്ള ജേക്കബ് മോസിയെ (ജനനം: 1799) 1848-ൽ വിവാഹം കഴിച്ചു.
അവർ ഏതാണ്ട് 1855 ൽ ഓഹായോയിലെ ഡാർക്ക് കൗണ്ടിയിലുൾപ്പെട്ട പാറ്റേർസൺ ടൗൺഷിപ്പിലെ ഒരു വാടകയ്ക്കെടുത്ത (പിന്നീട് ഒറ്റിയാധാരത്തി നു വാങ്ങി) കൃഷിയിടത്തിലേയ്ക്കു താമസം മാറി.
ഒൻപതു സഹോദരങ്ങളിൽ ആറാമത്തെ സന്തതിയായി ജനിക്കുകയും ബാല്യത്തെ അതിജീവിച്ച ഏഴുകുട്ടികളിൽ അഞ്ചാമത്തെയാളുമായിരുന്ന ആനിയുടെ ആറാമത്തെ വയസ്സിൽ പിതാവ് മരണമടഞ്ഞു.
മേരി ജെയ്ൻ (1851–1867), ലിഡിയ (1852–1882), എലിസബത്ത് (1855–1881), സാറ എല്ലെൻ (1857–1939), കാതറീൻ (1859–1859), ജോൺ (1861–1949), ഹൽഡ (1864–1934), 1865 ൽ പ്രസവത്തിൽ മരിച്ച നവജാത ശിശു എന്നിവരായിരുന്നു അവളുടെ കൂടപ്പിറപ്പുകൾ.
1812-ലെ യുദ്ധത്തിൽ പങ്കെടുത്തിട്ടുള്ള ആനിയുടെ പിതാവ് 1865 ന്റെ അന്ത്യപാദത്തിലുണ്ടായ ഒരു ഹിമവാതത്തിൽ ഹൈപ്പോതെർമിയയാൽ ദുർബലനാകുകയും 1866 ൽ അദ്ദേഹത്തിന്റെ 66 ആമത്തെ വയസിൽ ന്യൂമോണിയ ബാധിച്ചു മരണമടയുകയും ചെയ്തു.
മാതാവ് ഡാനിയേൽ ബ്രുംബാഗിനെ പുനർവിവാഹം ചെയ്ത അവർക്ക് എമിലി (1868-1937) എന്ന പേരിൽ കുട്ടി പിറക്കുകയും ചെയ്തിരുന്നു.
രണ്ടാം തവണയും അവർ വിധവയായിത്തീർന്നു.
പിതാവിന്റെ മരണത്തെത്തുടർന്നു ദാരിദ്ര്യം അനുഭവിച്ച ആനി ബാല്യകാലത്ത് സ്ഥിരമായി സ്കൂളിൽ പഠിച്ചിരുന്നില്ല, എന്നിരുന്നാലും അവൾ പിന്നീടും യൌവ്വനത്തിലും സ്കൂളിൽ പങ്കെടുക്കുകയുണ്ടായില്ല.
1870 മാർച്ച് 15-ന്, അവരുടെ ഒൻപതാമത്തെ വയസ്സിൽ ഡാർക്ക് കൗണ്ടിയിലെ ആതുരശാലയിലേയ്ക്ക് സഹോദരി സാറ എല്ലെനൊപ്പം പ്രവേശിപ്പിക്കപ്പെട്ടു.
അവരുടെ ആത്മകഥയിൽ വിവരിക്കുന്നതുപ്രകാരം, ആതുരശാലയിലെ സൂപ്രണ്ട് സാമുവൽ ക്രോഫോർഡ് എഡ്ഡിംഗ്ടന്റെയും ഭാര്യ നാൻസിയുടെയും സംരക്ഷണയിലായിരുന്ന ആനിയെ നാൻസി തുന്നലും അലങ്കാരവും പഠിപ്പിച്ചു.
1870-ലെ വസന്തത്തിന്റെ ആരംഭത്തിൽ ആഴ്ചയിൽ അമ്പത് സെന്റും വിദ്യാഭ്യാസവും നല്കാമെന്നു വ്യാജ വാഗ്ദാനം ചെയ്ത ഒരു പ്രാദേശിക കുടുംബത്തിനോടൊപ്പം അവരുടെ വീട്ടിലെ ചെറിയ കുട്ടിയുടെ കാര്യങ്ങൾ നോക്കുവാനായി അയക്കപ്പെട്ടു.
വെള്ളം പമ്പുചെയ്യുക, പാചകം , എന്നിവയെല്ലാം ചെയ്യാൻ കഴിയുന്ന അൽപംകൂടി വലിയ ഒരാളെയായായിരുന്നു ഈ ജോലികൾക്കായി ദമ്പതികൾ യഥാർത്ഥത്തിൽ ഉദ്ദേശിച്ചിരുന്നത്.
അവൾ ഏകദേശം രണ്ടു വർഷത്തോളം മിക്കവാറും ഒരു അടിമയെപ്പോലെ , മാനസികവും ശാരീരികവുമായ പീഡനങ്ങൾ സഹിച്ചു കഴിച്ചുകൂട്ടി.
ഒരിക്കൽ, അയാളുടെ ഭാര്യ ഷൂ ധരിച്ചിട്ടില്ലാത്ത ആനിയെ വസ്ത്രങ്ങൾ കൂട്ടിത്തൈക്കുന്നതിനിടയിൽ ഉറങ്ങിപ്പോയതിന്റെ ശിക്ഷയായി വീടിനുപുറത്തെ തണുത്തുറഞ്ഞ കാലാവസ്ഥയിൽ നിർത്തുകയുണ്ടായി.
ആനി അവരെ വിവരിക്കുന്നതു " ചെന്നായ്ക്കൾ " എന്നായിരുന്നു.
അവളുടെ ആത്മകഥയിൽപ്പോലും ആ ദമ്പതികളുടെ യഥാർത്ഥ പേരുകൾ അവൾ വെളിപ്പെടുത്തിയിരുന്നില്ല.
ജീവചരിത്രകാരൻ ഗ്ലെൻഡാ റൈലി പറയുന്നതുപ്രകാരം, "ചെന്നായ്ക്കൾ" സ്റ്റഡാബേക്കർ കുടുംബം ആയിരിക്കാമെന്നാണ്.
എന്നാൽ 1870 ലെ യു.എസ്. സെൻസസ് അവർ അയലത്തെ പ്രെബിൾ കൗണ്ടിയിലെ അബ്രാം ബൂസ് കുടുംബമാണെന്നു നിർദ്ദേശിക്കുന്നു.
1872-ലെ ഒരു വസന്തകാലത്ത് , ആനി "ചെന്നായ്ക്കളിൽ നിന്ന്" രക്ഷപെട്ട് ഓടിപ്പോയി.
ജീവചരിത്രകാരനായ ഷിറിൽ കാസ്പർ പറയുന്നതനുസരിച്ച്, ഈ ഒരു ഘട്ടത്തിൽ മാത്രമാണ് ആനിഎഡിങ്ടണുകളെ കണ്ടുമുട്ടുകയും അവർക്കൊപ്പം ജീവിക്കുകയും ചെയ്തശേഷം തന്റെ 15 ആമത്തെ വയസിൽ മാതാവിന്റെ കുടുംബത്തിലേയ്ക്കു മടങ്ങിപ്പോയതെന്നുമാണ്.
അതിനിടെ ആനിയുടെ മാതാവിന്റെ മൂന്നാമത്തെ വിവാഹം ജോസഫ് ഷാ എന്നയാളുമായി 1874 ഒക്ടോബർ 25-നു നടന്നിരുന്നു.
ഏഴാം വയസ്സിനുമുമ്പുതന്നെ കെണിവച്ചു ജീവികളെ പിടക്കാൻ തുടങ്ങിയിരുന്ന ആനി ഇതിനിടെ തന്റെ പിതാവിന്റെ തോക്കുപയോഗിച്ച് ഉന്നം തെറ്റാതെ വെടിവയ്ക്കാൻ അഭ്യസിച്ചു.
വേട്ടയാടി ലഭിച്ചിരുന്ന പക്ഷികളെയും മൃഗങ്ങളെയും നഗരത്തിൽ കൊണ്ടുചെന്നു വിറ്റ അവൾ കുടുംബഭാരം ഏറ്റെടുത്തു.
ഗ്രീൻ വില്ലെയിലെ കച്ചവടക്കാരായ ചാൾസ്, ജീ.
ആന്റണി കാറ്റ്സെൻബെർഗറെപ്പോലുള്ള നാട്ടുകാർക്ക് അവർ വേട്ടയാടിപ്പിടിച്ച ജീവികളെ വിൽക്കാറുണ്ടായിരുന്നു.
ഇവർ സിൻസിനാറ്റിയിലെ ഹോട്ടലുകളിലും മറ്റു നഗരങ്ങളിലും ഇവ കപ്പൽമാർഗ്ഗം എത്തിച്ചുകൊടുത്തിരുന്നു.
വടക്കൻ ഒഹായോ ഹോട്ടലുകളിലും മറ്റും അവർ വേട്ടയാടിപ്പിടിച്ച ജീവികളെ വിൽപ്പന നടത്തി.
ആനിക്കു 15 വയസ്സുള്ളപ്പോൾ അമ്മയുടെ കൃഷിയിടത്തിന്റെ പേരിലുണ്ടായരുന്ന വായ്പകൾ വീട്ടുന്നതിനു ഈ വരുമാനംകൊണ്ടു സാധിച്ചു.
അങ്ങനെ പിതാവിന്റെ മരണശേഷമുണ്ടായിരുന്ന സാമ്പത്തിക ബാദ്ധ്യതകളൊക്കെത്തന്നെയും തന്റെ അസാമാന്യ പാടവമുപയോഗിച്ച് അവൾക്ക് വീട്ടാനായി.
ആനിയുടെ കഴിവുകൾ എവരെയും അമ്പരപ്പിക്കുന്നതായിരുന്നു.
ഫ്രാങ്ക് ബട്ട്ളറുമായുള്ള മത്സരം അമേരിക്കൻ ചിത്രകാരൻ പീറ്റർ നെവെല്ലിന്റെ നട്ലിയിലെ അമച്വർ സർക്കസിന്റെ (1894) ചിത്രീകരണം.
ചിത്രത്തിന്റെ കേന്ദ്രഭാഗത്ത് കുതിരപ്പുറത്തു നിൽക്കുന്ന ആനി ഓക്ലി തന്റെ ഷൂട്ടിംഗ് കഴിവുകൾ പ്രകടിപ്പിക്കുന്നതാണു രംഗം.
ആനി താമസിയാതെ പ്രദേശത്തു മുഴുവനും അറിയപ്പെട്ടു.
1875 ലെ താങ്ക്സ്ഗിവിംഗ് ദിനത്തിൽ , ബൌഗ്മാൻ ബട്ട്ളർ ഷൂട്ടിംഗ് പ്രകടനം സിൻസിനാറ്റിയിൽ നടത്തുകയായിരുന്നു.
അക്കാലത്ത് ജനങ്ങളെ ഏറെ ആകർഷിച്ചിരുന്ന ഒരു വിനോദമായിരുന്നു ഷൂട്ടിങ്.
ഐറിഷ് കുടിയേറ്റക്കാരനും സഞ്ചരിച്ചുകൊണ്ടു ഷൂട്ടംഗ് ഷോ നടത്തുന്ന മുൻ നായപരിശീലകനുമായിരുന്ന ഫ്രാങ്ക് ഇ ബട്ലർ (1847-1926), തനിക്ക് ഏതൊരു പ്രാദേശിക ഫാൻസി ഷൂട്ടറേയും തോൽപ്പിക്കാൻ സാധിക്കുമെന്നുള്ള കാര്യത്തിൽ സിൻസിനാറ്റി ഹോട്ടൽ ഉടമ ജാക്ക് ഫ്രോസ്റ്റുമായി 100 ഡോളർ (2018 ൽ 2,282 ഡോളർ) ഇരുവശത്തേയ്ക്കും പന്തയം വച്ചു.
ഷൂട്ടിങ് മൽസരങ്ങളിലൂടെ പ്രശസ്തനായിരുന്ന ഫ്രാങ്ക് ബട്ട്ളറെ ആനിയുമായി മൽസരിക്കാൻ നാട്ടുകാർ വെല്ലുവിളിച്ചു.
"ബട്ട്ലർ പ്രതീക്ഷിക്കുന്ന അവസാനത്തെ എതിരാളി, അഞ്ചടി- ഉയരമുള്ള 15 വയസ്സുകാരിയായ ആനിയാണ്" എന്നു പറഞ്ഞുകൊണ്ട് ബട്ട്ലറും 15 വയസ്സുള്ള ആനിയും തമ്മിലുള്ള ഒരു ഷൂട്ടിംഗ് മത്സരം ഹോട്ടലുകൾ തയ്യാറാക്കി.
അഞ്ചടി മാത്രം ഉയരമുള്ള പതിനഞ്ചുകാരിയായ തന്റെ എതിരാളിയെ കണ്ട് ബട്ട്ളർ അവജ്ഞയോടെ ചിരിച്ചു.
എന്നാൽ മൽസരത്തിൽ വിജയിച്ചത് ആനി ആയിരുന്നു.
ഫ്രാങ്ക് ഇ.
ബട്ട്ളറും ആനി ഓക്‌ലിയും തുടർച്ചയായി 24 പക്ഷികളെ വീതം വെടിവച്ചു വീഴ്ത്തി.
എന്നാൽ ഇരുപത്തിയഞ്ചാമത്തെ തവണ ഫ്രാങ്ക് ബട്ട്ളർക്ക് ഉന്നം തെറ്റി.
മറ്റൊരു റിപ്പോർട്ട് പറയുന്നതുപ്രകാരം ബട്ട്ളറുടെ വെടിയുണ്ട പക്ഷിക്കു കൊണ്ടുവെങ്കിലും അതു നിലംപതിച്ചത് നിശ്ചിയിച്ചിരുന്ന അതിരുകൾക്ക് രണ്ടടിമാത്രം അപ്പുറത്തായിരുന്നുവെന്നാണ്.
അവർ തമ്മിൽ പ്രണയത്തിലാകുകയും ഏതാനും വർഷങ്ങൾക്കു ശേഷം ബട്ട്ളറും ആനിയും വിവാഹിതരാകുകയും ചെയ്തു.
അവർക്ക് കുട്ടികൾ ഉണ്ടായിരുന്നില്ല.
ദ സിൻസിനാറ്റി എൻക്വിറർ ദിനപത്രത്തിന്റെ ഒരു ആധുനിക റിപ്പോർട്ട് അനുസരിച്ച് ഈ ഷൂട്ടിംഗ് മത്സരം നടന്നത് 1875 ൽ അല്ല 1881 ൽ ആയിരിക്കാൻ സാദ്ധ്യതയുണ്ടെന്നാണ്.
ഈ സംഭവം നടന്നതിന്റെ സമയം ഒരിക്കലും രേഖപ്പെടുത്തിയിട്ടില്ല.
1881 ലെ വസന്തകാലത്ത് ഗ്രീൻവില്ലെയ്ക്കു സമീപം മിക്കവാറും നോർത്ത് സ്റ്റാർ എന്ന സ്ഥലത്തായിരിക്കാം ഈ ഷൂട്ടിംഗ് മാച്ച് നടന്നതെന്ന് 1903 നും 1924 നും ഇടയ്ക്ക് നടത്തിയ അഭിമുഖത്തിൽ ബട്ട്ളർ സൂചിപ്പിച്ചതായി ജീവചരിത്രകാരനായ ഷിറിൽ കാസ്പെർ പറയുന്നു.
മറ്റ് സ്രോതസ്സുകളുമായി ഒത്തുവരുന്നതു പ്രകാരം ഇതു സംഭവിച്ചത് 1881 ലാണെങ്കിൽ സിൻസിനാറ്റിക്ക് സമീപമുള്ള നോർത്ത് ഫയർമോണ്ടിലെ സ്ഥലമാണെന്നാണ്.
ദ ആനി ഓക്‌ലി സെന്റർ ഫൌണ്ടേഷൻ സൂചിപ്പിക്കുന്നതുപ്രകാരം ഓക്‌ലി തന്റെ വിവാഹിതയായ സഹോദരി ലിഡിയ സ്റ്റെയിനെ സിൻസിനാറ്റിക്കു സമീപമുള്ള അവരുടെ വീട്ടിൽ സന്ദർശിച്ചിരുന്നത് 1875 ൽ ആയിരുന്നുവെന്നാണ്.
1877 മാർച്ച് 19 വരെ ജോസഫ് സി. സ്റ്റെയിൻ ലിഡിയയെ വിവാഹം ചെയ്തിട്ടില്ലായിരുന്നതിനാൽ ഇതു തെറ്റാണെന്നു കാണാവുന്നതാണ്.
എന്നിരുന്നാലും ഓർക്ക്ലിയും മാതാവും ക്ഷയരോഗബാധയാൽ കഠിനമായി വലഞ്ഞിരുന്ന സഹോദരിയെ 1881 ൽ സന്ദർശിച്ചുവെന്ന് അനുമാനിക്കാവുന്നതാണ്.
ബെവിസ് ഹൗസ് ഹോട്ടൽ 1875 ൽ മാർട്ടിൻ ബെവിസ്, ഡബ്ല്യു എച്ച്. റിഡിനോർ എന്നിവർചേർന്നു പ്രവർത്തിപ്പിച്ചിരുന്നു.
1860 ൽ മുമ്പ് പന്നിയിറച്ചി പാക്കിങ് കേന്ദ്രമായി ഉപയോഗിച്ചിരുന്ന ഈ കെട്ടിടം ഏകദേശം 1860 ൽ ഒരു ഹോട്ടലായി തുറക്കപ്പെട്ടു.
1879 വരെ ജാക്ക് ഫ്രോസ്റ്റ് ഹോട്ടലിന്റെ മാനേജ്മെന്റ് സ്ഥാനം ഏറ്റെടുത്തിരുന്നില്ല.
1880 ൽ ദ സിൻസിനിറ്റി എൻക്വയറിന്റെ പേജിലാണ് ബൌഗ്മാൻ ബട്ട്ളർ ഷൂട്ടിംഗ് പ്രകടനം ആദ്യമായി പ്രത്യക്ഷപ്പെട്ടത്.
1881 ൽ സെൽസ് ബ്രദേഴ്സ് സർക്കസുമായി അവർ കരാർ ഒപ്പുവയ്ക്കുകയും പിന്നീട് കോളിസ്യം ഓപ്പറ ഹൌസിൽ ആ വർഷംതന്നെ ഒരു പ്രകടനം കാഴ്ചവയ്ക്കുകയും ചെയ്തു.
ഷൂട്ടിംഗ് മാച്ചിന്റെ യഥാർഥ തീയതി ഏതു തന്നെയാണെങ്കിലും, ഓക്‌ലിയും ബട്ട്ലറും അതിനു ഒരു വർഷത്തിനു ശേഷം വിവാഹം കഴിച്ചിരുന്നു.
ഒണ്ടാറിയോ ഗ്രന്ഥാലയത്തിലെ ഒരു ഫയലിലെ സർട്ടിഫിക്കേറ്റ് രജിസ്ട്രേഷൻ നമ്പർ 49594 പ്രകാരം ബട്ട്ളറും ഓക്ക്ലിയും 1882 ജൂൺ 20 നു ഒന്റാറിയോയലെ വിന്റ്സറിൽവച്ച് വിവാഹിതരായി എന്നു കാണുന്നു.
1876 ഓഗസ്റ്റ് 23 ന് സിൻസിനാറ്റിയിലാണു വിവാഹം നടന്നതെന്നാണ് വിവിധ വൃത്താന്തങ്ങൾ പറയുന്നത്.
പക്ഷേ ആ തീയതിയെ സാധൂകരിക്കുന്ന രേഖപ്പെടുത്തപ്പെട്ട സർട്ടിഫിക്കറ്റുകളൊന്നുംതന്നെ ലഭ്യമല്ല.
1876 ൽവരെ ബട്ലറും ആദ്യ ഭാര്യ ഹെൻറിയേറ്റ സോണ്ടേഴ്സുമായുള്ള വിവാഹമോചനത്തിൽ തീർപ്പായിരുന്നില്ലെന്നതിനാലാണ് പരസ്പര വിരുദ്ധമായ തീയതികൾക്കുള്ള ഒരു സാധ്യത.
1880 ലെ ഒരു യു.എസ് ഫെഡറൽ സെൻസസ് രേഖപ്പെടുത്തിയത് സൗണ്ട്സ് വിവാഹിതയാണെന്നാണ്.
എലിസബത്ത് എന്ന വനിത ബട്ട്ലറുടെ ആദ്യ ഭാര്യയെന്നു ചില ഉറവിടങ്ങൾ സൂചിപ്പിക്കുന്നത് തെറ്റായ വിവരമാണ്.
എലിസബത്ത് അദ്ദേഹത്തിന്റെ പേരക്കുട്ടിയും പിതാവ് എഡ്വേർഡ് എഫ്. ബട്ലറുമായിരുന്നു.
ഓക്ലിയുടെ ഷോ-ബിസിനസ്സ് കരിയറിലെ മുഴുവൻ സമയത്തും, അവൾക്കു സാധാരണയുണ്ടായിരുന്നതിനേക്കാൾ അഞ്ചുമുതൽ ആറുവരെ പ്രായം കുറവാണെന്നാണ് പൊതുജനങ്ങൾ വിശ്വസിച്ചിരുന്നത്.
പിൽക്കാലത്തെ വിവാഹത്തീയതി അവളുടെ സാങ്കൽപ്പിക പ്രായത്തെ നന്നായി പിന്തുണക്കുകയും ചെയ്തിരുന്നു.
ലോക പ്രശസ്തി ബഫലോ ബിൽ ഷോയുടെ വൈൽഡ് വൈസ്റ്റ് പോസ്റ്റർ.
ആനി, ഫ്രാങ്ക് ബട്ട്ലർ എന്നിവർ സിൻസിനാറ്റിയിൽ ഒരുകാലത്തു താമസിച്ചിരുന്നു.